ET
20.2.2023
Euroopa Liidu Teataja
C 63/13
Põhikohtuasja menetluse pooled Hageja: GY Kostjad: An Bord Pleanála, The Minister for Housing, Local Government and Heritage, Irlande ja The Attorney General
Resolutsioon Üheksanda koja president kustutas 8. detsembri 2022. aasta määrusega kohtuasja C-616/22 Euroopa Kohtu registrist.
(1)
Saabumise kuupäev: 23.9.2022.
Eelotsusetaotlus, mille on esitanud Tribunale Amministrativo Regionale per il Lazio (Itaalia) 19. oktoobril 2022 – Airbnb Ireland UC versus Autorità per le Garanzie nelle Comunicazioni (Kohtuasi C-662/22) (2023/C 63/18) Kohtumenetluse keel: itaalia Eelotsusetaotluse esitanud kohus Tribunale Amministrativo Regionale per il Lazio
Põhikohtuasja pooled Kaebaja: Airbnb Ireland UC Vastustaja: Autorità per le Garanzie nelle Comunicazioni
Eelotsuse küsimused 1.
Kas määrusega (EL) 2019/1150 (1) on vastuolus riigisisene õigusnorm, millega veebipõhiste vahendusteenuste ärikasutajate jaoks õigluse ja läbipaistvuse edendamiseks, sh suuniste vastuvõtmise, käitumisjuhendite edendamise ja asjakohase teabe kogumise kaudu, sätestatakse veebipõhiste vahendusteenuste pakkujatele ja veebipõhiste otsingumoo­ torite pakkujatele kohustus registreeruda registris, millega kaasneb asjakohase teabe esitamine oma struktuuri kohta ja rahalise tasu maksmine ning sanktsioonide kohaldamine selle kohustuse täitmata jätmisel? 2.
Kas direktiiviga (EL) 2015/1535 (2) kehtestatakse liikmesriikidele kohustus teavitada komisjoni meetmetest, millega sätestatakse veebipõhiste vahendusteenuste pakkujatele ja veebipõhiste otsingumootorite pakkujatele kohustus registreeruda registris, millega kaasneb asjakohase teabe edastamine oma struktuuri kohta ja rahalise tasu maksmine ning sanktsioonide kohaldamine selle kohustuse täitmata jätmisel?
Kas jaatava vastuse korral lubab direktiiv eraisikul vaielda vastu sellele, kui tema suhtes kohaldatakse meetmeid, millest komisjoni ei ole teavitatud? 3.
Kas direktiivi 2000/31/EÜ (3) artikliga 3 on vastuolus riigi asutuste poolt selliste sätete kehtestamine, millega veebipõhiste vahendusteenuste ärikasutajate jaoks õigluse ja läbipaistvuse edendamiseks, sh suuniste vastuvõtmise, käitumisjuhendite edendamise ja asjakohase teabe kogumise kaudu, sätestatakse teises Euroopa riigis asutatud teenusepakkujatele halduslikud ja rahalised lisakohustused, nagu registris registreerumine, millega kaasneb asjakohase teabe edastamine oma struktuuri kohta ja rahalise tasu maksmine ning sanktsioonide kohaldamine selle kohustuse täitmata jätmisel? 4.
Kas ELTL artiklis 56 sätestatud teenuste osutamise vabaduse põhimõttega ja direktiivi 2006/123/EÜ (4) artikliga 16 on vastuolus riiklike asutuste poolt selliste sätete kehtestamine, millega veebipõhiste vahendusteenuste ärikasutajate jaoks õigluse ja läbipaistvuse edendamiseks, sh suuniste vastuvõtmise, käitumisjuhendite edendamise ja asjakohase teabe kogumise kaudu, sätestatakse teises Euroopa riigis asutatud teenusepakkujatele halduslikud ja rahalised lisakohustused, nagu registris registreerumine, millega kaasneb asjakohase teabe edastamine oma struktuuri kohta ja rahalise tasu maksmine ning sanktsioonide kohaldamine selle kohustuse täitmata jätmisel?